पिप (पैकेज प्रबन्धक)
पिप (pip) एक पैकेज-प्रबंधन प्रणाली है जिसका उपयोग सॉफ्टवेयर पैकेजों को स्थापित और प्रबंधित करने के लिए किया जाता है। इसे पायथन में लिखा गया है। यह सार्वजनिक पैकेजों के एक ऑनलाइन भंडार (जैसे PyPI, गिटहब) से जुड़ता है, जिसे पायथन पैकेज इंडेक्स कहा जाता है। पिप को अन्य पैकेज रिपॉजिटरी (स्थानीय या दूरस्थ) से कनेक्ट करने के लिए भी कॉन्फ़िगर किया जा सकता है, बशर्ते कि वे पायथन एन्हांसमेंट प्रस्ताव 503 के अनुरूप हों। पायथन के अधिकांश वितरणों के साथ ही पिप भी स्थापित किय गया होता है। पायथन 2 श्रृंखला के पायथन 2.7.9 और बाद वाले संस्करणों, और पायथन 3 शृंखला के पायथन 3.4 और बाद वाले संस्करणों में पिप साथ में ही आता है।